Ara ma jkunx hawn min jaħseb li dawk li qed isegwu l-passi ta' Maria Efimova issa se jaqtgħu qalbhom. Is-sentenza li ngħatat illum mill-Qorti Griega serviet biss bħala pawsa għax din fadlilha triq twila x'timxi. Aħsbu ftit. Il-qtil brutali ta' Daphne Caruana Galizia ma waqqafhomx milli jkomplu jippruvaw jinbxu lil uliedha u lil żewġha. Dawn in-nies tant huma mgħomijin bil-mibgħeda li ma jħossu ebda sens ta' mistħija għall-aġir deplorevoli tagħhom. Hekk kif il-Qorti Griega qatgħet is-sentenza tagħha kontra t-talba ta' Malta għall-estradizzjoni, bdew isemmu pjan alternattiv li għandhom f'moħħom. Dawk li qed isegwu l-passi ta' Maria Efimova għad għandhom l-għażla li jagħmlu pressjoni kemm jistgħu fuq l-awtoritajiet ta' Ċipru sabiex dawn ikomplu bit-talba li kienu għamlu f'Diċembru li għadda imsejjes fuq rapport li kien sar erba' snin ilu mis-sid Russu tal-istabiliment fejn kienet taħdem Maria Efimova. Dan is-sid li huwa importatur tal-ġojjelli kien allega, erba' snin wara li telqet mill-impjieg, li Maria Efimova kienet serqitlu għexieren tal-eluf ta' ewro. Ir-rapport sar meta xi ħadd tarraf lill-ġurnalisti Ċiprijotti b'informazzjoni li Maria Efimova qed tiġi mfittxija għall-qtil ta' Daphne Caruana Galizia. L-avukat ta' Maria Efimova ġie kkwotat li qal lill-mezzi tax-xandir tal-Greċja li t-talba ta' Ċipru ma ġietx aċċettata mill-Interpol. Iżda sorsi mill-ministeru tal-intern ta' Ċipru jsostnu li jista' jkun hemm tifsira oħra għal dan: din hi li t-talba ta' Ċipru għall-estradizzjoni kienet tqiegħdet fil-ġenb biex ikunu l-awtoritajiet ta' Malta li jagħmlu l-ewwel attentat biex jiksbu l-estradizzjoni tagħha. Issa li l-attentat falla, l-awtoritajiet ta' Ċipru possibilment qegħdin jirrikonsidraw il-pożizjoni tagħhom. Hemm numru ta' persuni li għandhom wisq x'jitilfu u li m'humiex se jistrieħu qabel jeliminaw lil kull min jista' jkompli jixkfilhom għawwarhom. Fil-frattemp f'Malta, peress li d- dehra ta' infallibilita ta' Joseph Muscat ma tistax tiġi mittiefsa, hawn min qed jipprova jbenġilha. Kif konna bassarna, illum Joseph Muscat qal lill-ġurnalisti li s-sentenza tal-Qorti Griega li ddeċidiet li tiċħad it-talba tal-gvern tiegħu mhix daqstant importanti. Qalilna li b'daqshekk ma kien ġara' xejn u l-kummenti li għadda kienu qosra. Iżda dawk tal-klikka ta' madwaru ma żammewx lura milli jikxfu snienhom. Josef Caruana, impjegat fl-uffiċċju ta' Joseph Muscat u propagandista stil faxxist, kiteb fil-Facebook p ost li jqalla' l-istonku. F'dan il- post Caruana ittanta li jwaħħal ir-responsabbilta tal-qtil ta' Daphne Caruana Galizia's fuq binha l-kbir u fuq żewġha. Bħallikieku ma sofrewx biżżejjed mibgħeda tul ħajjitha. Fi kliem ieħor, ingħataw l-għażliet li kellha hi: jew issoddu ħalqkom jew ikollkom tbatu. U intom taħsbu li lil Maria Efimova se jħalluha bi kwietha? Il- Lord Haw Haw ta' Joseph Muscat, Karl Stagno Navarra kiteb post li fiha stqarr li l-ħelsien ta' Maria Efimova kien kaġun tal-manipulazzjoni ta' David Casa fuq il-Qorti Griega. M'hemmx dubju li għandna għalxiex nirringrazzjaw lil David Casa talli rsista kemm felaħ biex akkwista l-ħelsien tagħha. Iżda li tmur tgħid li David Casa għandu l-ħila li jinfluwenza l-imħuħ tal-imħallfin Griegi naqra żżejjed. Dan huwa l-misteru l-kbir tal-PN kif irrakkuntat minn nies qaddejja tar-reġim bħal Karl Stagno Navarra. In-Nazzjonalisti mhumiex kapaċi jirbħu elezzjoni f'raħal żgħir fejn Sindku Laburista xeba' jgħaffeġ iżda, għaġeb tal-għeġubijiet, barra minn Malta inkiss inkiss jikkontrollaw id-dinja. Joseph Muscat huwa infallibbli ħlief meta dak l-antipatiku ta' David Casa jagħmel użu mill-poteri enormi tiegħu biex lill-barranin ibellagħlhom li jrid. Brian Hansford għadu ma bediex jeqred iżda nistenna' li jibda' bil-qrid tiegħu dalwaqt Issa ilna għaddejjin bil-maltemp. M'hemmx li jibbnazza'. Previous: Maria Efimova mħarsa mill-Qorti Griega mid-dwiefer tal-klikka ta' Joseph Muscat Next: "L-oqbra mbajda ta' Malta": il-poeta tal-Kapitali Ewropea tal-Kultura l-oħra window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Taħsbux li se jaqtgħu qalbhom